### 4.     Kirkelig ligning 2021

**Åbent**

Sagsnr.: 326-2020-68111       J.nr.: [adresse]           Dokumentnr.:
326-2020-266437

**Sagstype**

Beslutning.

**Resume og sagens baggrund**

Ifølge lov om folkekirkens økonomi skal ligningsbeløbet
pålignes medlemmer af folkekirken i kommunen. Kalundborg Kommune har derfor på
baggrund af det udmeldte statsgaranteret udskrivningsgrundlag og Kalundborg
Provsti og Provstiudvalgs udmeldte kirkekasser beregnet et niveau for
kirkeskatteprocenten. Sagen lægger op til at kirkeskatteprocenten fastholdes på
eksisterende procentsats (1,01 procent).

**Indstillinger**

Direktøren indstiller, at kirkeskatteprocenten fastsættes
uændret til 1,01 procent.

**Behandling**

Direktionen, Økonomiudvalget, Kommunalbestyrelsen.

**Sagsfremstilling**

Social- og Indenrigsministeriet har udmeldt et
statsgaranteret udskrivningsgrundlag for kirkeskat for Kalundborg Kommune på [adresse]
kr. Med en uændret skatteprocent på 1,01 % vil det give en skatteindtægt
på 68.939.500 kr. Hertil modtages 1.446.000 kr. i tilskud fra Fællesfonden. Således
er der i alt indtægter for 70.385.500 kr.

[adresse] og Provstiudvalg fremsender oversigt over
den kirkelige ligning for 2021. I alt skal der til kirkekasser og Provstiudvalg
opkræves 59.559.800 kr.

I landskirkeskat skal der afregnes 10.863.900 kr.

De samlede udgifter beløber sig til 70.423.700 kr.

**Økonomiske konsekvenser**

Det skønnes, at kirkekassen primo 2021 har et mellemværende
med kommunen på 38.200 kr. Med opkrævningen i 2021 skønnes det, at der ultimo
2021 ikke længere vil være et mellemværende mellem kirkekassen og Kalundborg
Kommune.

**Direktionens møde den 28.
september 2020:**

Anbefales.

**Økonomiudvalgets møde den 30.
september 2020:**

Anbefales.